
J e g y z ő k ö n y v

Készült Bácsalmás Város Önkormányzata Képviselő-testületének 2015. szeptember 17-én, 14.00 órai kezdettel, Bácsalmáson, a Városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, dr. Bakó Mária Lujza (később érkezett), Csémy László, Légrádi Mária, Márai András, valamint Schaffer Tünde képviselők (7);

Patocskai Ibolya jegyző, Farkas Zoltánné szociális és hatósági osztályvezető, Horváth István pénzügyi, beruházási és üzemeltetési osztályvezető, valamint Czinege Dénes hatósági ügyintéző (4);

Jegyzőkönyvvezető: Zobokiné Bite Gyöngyi testületi ügyintéző;
Az ülésről távolmaradt: Nagy Gábor és Turcsányi Csaba képviselő (2).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő van jelen (67 %). Jegyzőkönyv-hitelesítőknek Légrádi Mária és Csémy László képviselőket javasolja kijelölni, majd a javaslatát szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

231/2015. (IX. 17.) Bácsalmás v. öh.
Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Légrádi Mária és Csémy László képviselőket jelöli ki jegyzőkönyv-hitelesítőknek.

Németh Balázs polgármester a napirendet a meghívóban jelzett sorrend szerint javasolja megállapítani, majd a javaslatának az elfogadását – más indítvány nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

232/2015. (IX. 17.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2015. szeptember 17-i rendkívüli ülésén a következő napirendi pontokat tárgyalja meg:

1. A II. számú fogászati szolgálat működtetésére vonatkozó előszerződés és feladat-ellátási szerződés utólagos jóváhagyása (1. sz. előterjesztés)
2. Eszközbeszerzés a II. számú fogászati szolgálathoz (2. sz. előterjesztés)
Zárt ülésen:

1. Horváth István József és társai eladók és Vida Sándor vevő adásvételi szerződése ügyében Vida Sándor vevő által benyújtott kifogás elbírálása (Z/1. sz. előterjesztés)
2. Egyebek (vízminőség, hulladékudvari nyitva tartás)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
A II. számú fogászati szolgálat működtetésére vonatkozó előszerződés és feladat-ellátási szerződés utólagos jóváhagyása 
(Az 1. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.
Dr. Bakó Mária Lujza képviselő 14 óra 03 perckor csatlakozik a jelenlévőkhöz.

Schaffer Tünde képviselő az előterjesztésben leírtakra utalva érdeklődik, hogy a doktor milyen feltételeket támasztott.
Farkas Zoltánné szociális és hatósági osztályvezető kijelenti, hogy dr. Peret Adrian Dumitru szerette volna, ha újra felosztják az orvosi körzeteket, de ez nem történt meg; az aláírt feladat-ellátási szerződés csak a szokásos feltételeket tartalmazza. A feladat ellátására október 1-jétől kerül sor.
Németh Balázs polgármester – több hozzászólás nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:

233/2015. (IX. 17.) Bácsalmás v. öh.
A II. számú fogászati szolgálat működtetésére 
vonatkozó előszerződés és feladat-ellátási 
szerződés utólagos jóváhagyása 
Határozat
 Bácsalmás Város Önkormányzatának Képviselő-testülete 

a)
a bácsalmási II. számú fogászati szolgálat működtetésére vonatkozó előszerződés és feladat-ellátási szerződés jóváhagyásáról szóló 216/2015. (VII. 29.) Bácsalmás v. öh. számú határozatát visszavonja;

b)
a bácsalmási II. számú fogorvosi szolgálat működtetéséhez szükséges praxisjog megszerzéséhez kapcsolódó, az előterjesztés és a jelen határozat 1. mellékletében szereplő, dr. Peret Adrian Dumitruval már megkötött előszerződést, valamint a praxisengedély megszerzéséhez szükséges, az előterjesztés és a jelen határozat 2. mellékeltében szereplő, dr. Peret Adrian Dumitruval már megkötött feladat-ellátási szerződést utólagosan jóváhagyja. 

Határidő: azonnal

Felelős: Németh Balázs polgármester 

              Patocskai Ibolya jegyző

Operatív felelős: Farkas Zoltánné szociális és hatósági osztályvezető

A határozatról értesül: 

- kivonattal:
1. Németh Balázs polgármester



2. Patocskai Ibolya jegyző



3. Farkas Zoltánné szociális és hatósági osztályvezető



4. Horváth István PBÜ osztályvezető



5. dr. Peret Adrian Dumitru (4119 Váncsod, Kossuth Lajos u. 12.)

A Képviselő-testület nem kéri jelenteni a határozatban foglaltak végrehajtásának megtörténtét.

A 233/2015. (IX. 17.) Bácsalmás v. öh. jelölésű határozat 1. és 2. melléklete a jelen nyílt ülési jegyzőkönyv mellékleteként szerepel.

2. napirendi pont
Eszközbeszerzés a II. számú fogászati szolgálathoz 
(A 2. sz. előterjesztés a jegyzőkönyv melléklete.)
Németh Balázs polgármester kijelenti, hogy a település érdeke az eszközbeszerzés. 
Tóth Árpád alpolgármester szerint nincsenek alkupozícióban. 
Farkas Zoltánné szociális és hatósági osztályvezető felveti, hogy a táblázat kipontozott részei kb. 107 E Ft-os költséget jelentenek a gyémántfúrók nélkül. A doktor 200 db fúró beszerzését szorgalmazza, amely 8 E Ft/db áron számolva 160 E Ft-ba kerül.
Németh Balázs polgármester 800 E Ft-os keretösszeg biztosítását javasolja, amely az előzetesen jelzett 649 E Ft és 107 E Ft-on felül bizonyos mennyiségű gyémántfúró megvásárlására is lehetőséget ad.
Farkas Zoltánné szociális és hatósági osztályvezető a 800 E Ft-os keretösszeget kevesli, amelyet azzal indokol, hogy a kezelőegységet is meg kell nézetniük. 

Németh Balázs polgármester javasolja a képviselő-testületnek, hogy 900 E Ft keretösszeget biztosítson a tartalék terhére az ellátás indításához szükséges eszközök beszerzésére, ill. karbantartásra.
Schaffer Tünde képviselő érdeklődik, hogy a doktor az OEP-finanszírozást mikor kapja meg.
Farkas Zoltánné szociális és hatósági osztályvezető kijelenti, hogy a teljesítményfinanszírozás két hónapot késik. 
Légrádi Mária képviselő kevesli a 900 E Ft biztosítását, mivel a fogorvosi székkel is probléma van.

Németh Balázs polgármester szerint a későbbiek folyamán módosíthatják a döntésüket, ha szükséges.

Farkas Zoltánné szociális és hatósági osztályvezető megjegyzi, hogy a működési engedély kiadása folyamatban van.

Németh Balázs polgármester szerint be kellene biztosítaniuk magukat arra, hogy az elhasznált készletet ne az önkormányzatnak kelljen a későbbiek folyamán pótolni.
Farkas Zoltánné szociális és hatósági osztályvezető kijelenti, hogy szerződési feltételként szerepel az eszközpótlás doktor általi kötelezettsége.
Márai András képviselő megjegyzi, hogy dr. Peret Adrian Dumitru felszerelt rendelőt kap, amelyet a feladat-ellátási szerződés esetleges megszűnésével ugyanúgy kellene visszaadnia.
Farkas Zoltánné szociális és hatósági osztályvezető úgy gondolja, hogy ha a kunbajai lakosok ellátása is ebben a rendelőben történne, akkor az önkormányzat jogosan kérne bérleti díjat Kunbaja Önkormányzatától, mivel önkormányzati tulajdonban lévő eszközöket fog használni a fogorvos.
Dr. Bakó Mária Lujza képviselő érdeklődik, hogy a mátételkei lakosok ellátásáért kérhetnek-e bérleti díjat.
Farkas Zoltánné szociális és hatósági osztályvezető kijelenti, hogy a gyermekfogászati eszközöket Mátételke Önkormányzata pótolta.

Németh Balázs polgármester javasolja, hogy a képviselő-testület 900 E Ft keretösszeget biztosítson a tartalék terhére a mellékelt lista szerint, azzal, hogy a beszerzett eszközök pótlási kötelezettség alapját képezik.

Patocskai Ibolya jegyző szerint felesleges határozatban kiemelni a pótlási kötelezettséget, mert az aláírt szerződés 10-11. pontja már rendelkezik erről.

Németh Balázs polgármester határozati javaslatként ismerteti az alábbi határozatban foglaltakat, melynek elfogadását szavazásra bocsátja.
A képviselő-testület egyhangúlag (7 igen szavazattal) az alábbi határozatot hozza:
234/2015. (IX. 17.) Bácsalmás v. öh.

Eszközbeszerzés a II. számú 
fogászati szolgálathoz 
Határozat
Bácsalmás Város Önkormányzatának Képviselő-testülete a bácsalmási II. számú fogászati szolgálat működtetéséhez az előterjesztés mellékletét képező lista szerinti eszközök, anyagok beszerzéséhez és a működtetés megindításához szükséges, még nem ismert kiadások fedezetéül 900 000 Ft keretet biztosít a tartalék terhére. 

Határidő: folyamatos, legkésőbb 2015. október 31.

Felelős: Németh Balázs polgármester

Operatív felelősök:
Farkas Zoltánné szociális és hatósági osztályvezető


Horváth István PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Farkas Zoltánné szociális és hatósági osztályvezető



4. Horváth István pénzügyi, beruházási és üzemeltetési ov.

Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 14 óra 25 perckor berekeszti.
K. m. f.

Németh Balázs
Patocskai Ibolya

polgármester
jegyző


Légrádi Mária
Csémy László

képviselők, jegyzőkönyv-hitelesítők
Melléklet Bácsalmás Város Önkormányzatának Képviselő-testülete 25/2015. számú, 

2015. szeptember 17-én megtartott rendkívüli nyílt ülésének jegyzőkönyvéhez
1. melléklet a 233/2015. (IX. 17.) Bácsalmás v. öh. jelölésű határozathoz

FELADAT-ELLÁTÁSI ELŐSZERZŐDÉS

Amely létrejött egyrészről Bácsalmás Város Önkormányzat /6430 Bácsalmás, Gr. Teleki u. 4-8. sz. képviselő: Németh Balázs  polgármester/ mint Megbízó  másrészről

Dr. Peret Adrian Dumitru egészségügyi egyéni vállalkozó (szül. Nagyvárad, 1967.10.08. anyja neve: Dumitriu Cornélia , eüi. váll. ig. száma: 43484494

adószáma: 67125760236 fogorvosi alapnyilvántartási sorszáma:A/79417, orvosi pecsétszám:79417, a Magyar Orvosi Kamara tagja,  Váncsod, Kossuth u. 12. sz. alatti lakos, mint Megbízott között a mai napon az alábbiak szerint:

l.) Szerződő felek megállapodnak abban, hogy Dr. Peret Adrian Dumitru (praxisjogot megszerezni kívánó orvos) praxisjogának megszerzése esetén a bácsalmási II. számú fogászati körzetre vonatkozóan  a praxis működtetésére feladat-ellátási szerződést kötnek. 

2.) A későbbi időpontban megkötendő feladat-ellátási szerződés az alábbi feltételeket tartalmazza: 

2.1. Megbízott vállalja területi ellátási kötelezettséggel  szerződés l. számú mellékletében meghatározott, a bácsalmási II. számú fogászati körzetben a lakosság ( Bácsalmáson az érintett körzetben a  felnőtt, Mátételkén a  teljes lakosság, tehát vegyes praxis)    fogászati egészségügyi alapellátás biztosítását, a szolgálat működtetését. 

Megbízó tájékoztatja Megbízottat, hogy az ellátási területből Mátételke bármikor kiválhat, Mátételkei  Önkormányzat Képviselő-testületének döntése szerint. Tekintettel arra, hogy e változás lehetőségéről a szerződés megkötések előtt tájékoztattuk a Megbízottat Mátételke kiválása esetén Megbízottat a körzet területének módosításából eredően kártalanítási kötelezettség nem terheli.  

2.2. A személyes ellátásra kötelezett orvos: Dr. Peret Adrian Dumitru (sz. Nagyvárad, 1967.10.08. anyja neve: Dumitriu  Cornélia, oklevél szám 378, képesítés: fogorvos, fogorvosok alapnyilvántartásában A/79417. sorszámú, , pecsétszám: 79417)., aki , mint egészségügyi egyéni vállalkozó egészségügyi tevékenységét vállalkozása  nevében és felelősségére végzi.

2.3. Megbízottat ügyeletben való részvételi kötelezettség nem terheli. 

2.4.A Megbízott a helyettesítéséről és a helyettes díjazásáról maga gondoskodik. 

Megbízott helyetteseként: Dr. Bokros Valériát / orvosi dipl. száma: F-3/l98l.O.E.sz., szakorvosi bizonyítvány száma: 9l/l987 (fog és szájbetegségek), Orvosok Országos Nyilvántartásában 37966 szám alatt szerepel. Nevezett a Magyar Orvosi Kamara tagja. / jelöli meg. A helyettesítés helye: Bácsalmás, Hősök tere 14. sz. alatti fogorvosi rendelő. 

2.5. Megbízott a fogorvosi feladatokat asszisztens közreműködésével végzi, díjazásáról Megbízott gondoskodik.  Az asszisztens helyettesítéséről és a helyettes díjazásáról Megbízott gondoskodik. Asszisztensként és az asszisztens helyetteseként csak olyan személy alkalmazható, aki megfelel e feladatkörre előírt személyi feltételeknek.  

2.6. Megbízott fogászati alapellátási tevékenységét a mindenkor hatályos jogszabályi, szakmai és szakhatósági rendelkezéseknek megfelelően és az etikai magatartásra irányadó egyéb normák betartása mellett teljesíti. Vezeti a jogszabályokban előírt nyilvántartásokat és eleget tesz jelentési kötelezettségeinek. 

2.7. A kötelező rendelési idő heti 30 óra, a rendelés helye: Bácsalmás, Gr. Teleki u. 12. sz. alatti fogászati rendelő. 
2.8. A Megbízott köteles az önkormányzatnak írásban bejelenteni, ha magánrendelést is tart. A rendelési idő kifüggesztésekor a magánrendelés és az OEP által finanszírozott rendelési időt jól láthatóan el kell különíteni, ezen elkülönítést a páciensek részére egyértelművé  kell tenni.

2.9 Megbízott bácsalmási II. számú fogászati szolgálat működtetéséhez Megbízottnak)térítésmentesen  használatba adja a Megbízott tulajdonát képező  Bácsalmás, Gr. Teleki u.  12. szám alatti ingatlanban lévő fogorvosi rendelőt és az ahhoz kapcsolódó egyéb helyiségeket. Megbízó a rendelőben lévő berendezési tárgyakat, orvosi műszereket, szakmai fogyóeszközöket ( a szakmai minimumfeltételeknek megfelelően) a Megbízó használatába adja. Az eszközök átadásáról leltárt kell készíteni. 

2.10) Megbízott kötelezettséget vállal arra, hogy részt vesz a részére használatra átadott eszközök leltározásában, melynek módját a Megbízó leltározásra vonatkozó szabályzata tartalmazza. A szerződés felbontása, megszűnése esetén a leltár szerinti ingó és ingatlan vagyont Megbízott köteles rendeltetésszerű használatra alkalmas állapotban az önkormányzatnak visszaadni. A visszaadott tárgyakról leltárt kell felvenni. Az eszközök Megbízottnak történő használatba adását követően a gépek, eszközök karbantartása, pótlása,- a fogászati kezelőegység és kézi darabjai (turbina, könyök, egyenes darab, mikromotor szervizelési költségeit is beleértve- valamint a  fogászati anyagok beszerzésének költsége,  a nyilvántartást és adatszolgáltatást biztosító számítógépes program beszerzésével, karbantartásával kapcsolatos  költségek, az internetes szolgáltatás biztosítása és díja,  a rendelő és a kapcsolódó helyiségek működtetése során felmerülő rezsiköltségek a Megbízottat terhelik.   

2.11.) Megbízott a fogorvosi  szolgálat működtetését az Országos  Egészségbiztosítási Pénztárral kötött finanszírozási szerződése alapján folyósított összegből biztosítja. Megbízó nem nyújt közvetlen anyagi támogatást Megbízott részére a szolgálat működtetéséhez, fenntartásához. 

2.12. A rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről Megbízó gondoskodik. 

2.13.Megbízott kötelezettséget vállal arra, hogy

a./ tevékenységéről a Megbízó  felkérésére   írásos tájékoztatást ad a Megbízó részére,

b./ amennyiben tartozása és egyéb kötelezettség vállalása 60 napon belül nem kerültek kiegyenlítésre, erről haladéktalanul értesíti a Megbízót,

c./ gondoskodik a veszélyes hulladék gyűjtéséről és ártalmatlanításáról, 

d./ a feladat-ellátási szerződés  hatályba lépésének napjára rendelkezik a szolgálat működtetéséhez szükséges felelősségbiztosítási szerződéssel, Bács-Kiskun Megyei Kormányhivatal Bajai Járási Hivatala Népegészségügyi Osztálya által kiadott működési engedéllyel, és az egészségbiztosító szervvel megkötött finanszírozási szerződéssel.  

2.14. A Megbízott tudomásul veszi, hogy:

a./ Megbízó jogosult a szerződésben vállalt kötelezettségek teljesítését ellenőrizni.  

     A folyamatos szakmai ellenőrzését a Bajai Járási Hivatal Népegészségügyi Osztálya látja      

     el.

b./ Megbízott a fogorvosi szolgálat működtetéséhez használatba adott rendelőépületben  a Megbízó jóváhagyása nélkül egyéb  egészségügyi vagy más tevékenységet nem folytathat.  

c) A használatba adott rendelőhelyiségben és a hozzátartozó egyéb helyiségekben bármilyen jellegű beruházást, átalakítást, felújítási és rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet. Önkormányzati engedély nélkül végrehajtott munkálatok esetében Megbízott köteles az eredeti állapot helyreállítására, a felmerülő károk megtérítésére. 

2.15. A fogorvosi körzethez tartozó terület Önkormányzat általi egyoldalú módosítása miatt bekövetkezett Megbízottat ért kár esetén – kivéve Mátételke kiválását a körzetből - az Önkormányzat kártalanítási kötelezettséggel tartozik, amelynek megállapításánál figyelembe kell venni a szolgálat OEP által finanszírozása keretében kapott egy éves összeget. 

2.16 A feladat-ellátási szerződés a- működési engedély megszerzésének és a finanszírozási szerződés megkötésnek  feltételével-  2015. szeptember 01. napjával lép hatályba. Szerződő felek  a feladat-ellátási szerződést  2015. szeptember 01.  napjától  határozatlan időre  kötik.   

2.17.  Jelen szerződés megszűnik: 

a) praxisengedély visszavonásával 

b) finanszírozási szerződés megszűnésével,

c) egyéb jogszabályban meghatározott esetekben 

2.18. Jelen szerződés megszüntethető:

a) közös megegyezéssel,

b) Mindkét fél részéről írásban közölt 6 hónapos rendes felmondás útján. (A felmondási idő a bejelentés érkezését követő naptól kezdődik.) A felmondási idő alatt Megbízott köteles a szerződéstől eredő feladatait ellátni.

c) Megbízó részéről írásos indokolással, azonnali hatályú felmondással, ha a Megbízott 

ca) szerződésben vállalt kötelezettségeit írásbeli felszólításra sem teljesíti, vagy folytatólagosan megszegi a jogszabályban foglalt működésre vonatkozó előírásokat,

cb) önálló egészségügyi tevékenység végzésére való jogosultságát bármely okból elveszti.

cc)) Ha a Megbízott ellen súlyos szakmai, etika, vagy  büntetőjogi eljárás során jogerős elmarasztaló döntés született.

d) Megbízott részéről írásban közölt azonnali hatályú felmondással: 

da) ha a szolgáltató működéséhez szükséges feltételek olyan súlyosan hiányoznak, hogy az lehetetlenné tenné a feladat ellátását,

db) Ha a Megbízó a szerződés rendelkezéseit írásbeli felszólítás ellenére megszegi, ill. a szerződésellenes magatartást fa felszólítás ellenére tovább folytatja. 

2.19.Jelen szerződés közös megegyezéssel módosítható. Szerződő felek írásban kezdeményezhetik a szerződés módosítását különösen  a finanszírozási feltételek, szakmai jogszabályok lényeges változása miatt, valamint egyéb bármelyik fél által lényegesnek ítélt körülmény megváltozása esetén. 

2.20. Szerződő felek megállapodnak abban, hogy az esetlegesen felmerülő vitás kérdéseket elsősorban tárgyalás útján egyezség keretében fogják rendezni. 

2.21.Jelen szerződésben nem szabályozott kérdésekben az egészségügyi, társadalombiztosítási jogszabályok, valamint a Polgári Törvénykönyv rendelkezései az irányadók. 

3.) Önkormányzat köteles Megbízott által a  praxisjog megszerzését követő 15 napon belül, de legkésőbb 2015. szeptember 20. napjáig a feladat ellátási szerződés megkötésére.

4.) Ha valamelyik szerződő fél a 3. pontban jelölt határidőn belül a feladat-ellátási szerződés megkötését jelen előszerződés szabályaival ellentétben megtagadja , a másik fél a Polgári Törvénykönyv 6:73.§ (1) bekezdése szerint a bíróságtól kérheti a szerződés létrehozását. 

5) Szerződő felek bármelyike megtagadhatja a szerződés megkötését a Polgári Törvénykönyv 6:73. § (3) bekezdésében meghatározott esetekben.

6.) Jelen szerződés az aláírásának napján lép hatályba.

7.) Jelen előszerződés megszűnik a szerződő felek általkötött feladat-ellátási szerződés hatályba lépésének napjával.    

8.) A jelen előszerződésben nem szabályozott kérdésekben a hatályos egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók. 

9.) A szerződő felek az előszerződést elolvasás és értelmezés után, mint akaratukkal mindenben megegyezőt alulírott helyen és napon jóváhagyólag aláírták.  

Bácsalmás, 2015. ………..………….....

Megbízó képviseletében: 






Megbízott képviseletében

Németh Balázs                                 Horváth István 
         


 Dr.  Peret Adrian Dumitru
 polgármester                              PBÜ mb. osztályvezető                                        
fogorvos

2. melléklet a 233/2015. (IX. 17.) Bácsalmás v. öh. jelölésű határozathoz

FELADAT-ELLÁTÁSI SZERZŐDÉS

Amely létrejött egyrészről Bácsalmás Város Önkormányzat /6430 Bácsalmás, Gr. Teleki u. 4-8. sz. képviselő: Németh Balázs  polgármester/ mint Megbízó  másrészről

Dr. Peret Adrian Dumitru egészségügyi egyéni vállalkozó (szül. Nagyvárad, 1967.10.08. anyja neve: Dumitriu Cornélia , eüi. váll. ig. száma: 43484494

adószáma:67125760236, fogorvosi alapnyilvántartási sorszáma:A/79417)   Váncsod, Kossuth u. 12. sz. alatti lakos, mint Megbízott között a mai napon az alábbiak szerint:

l.) Szerződés tárgya: a Bácsalmási II. számú fogászati körzetben a fogorvosi praxis működtetésére irányuló feladat-ellátási szerződés megkötése szerződő felek között

2.)Megbízott vállalja területi ellátási kötelezettséggel  szerződés l. számú mellékletében meghatározott, a bácsalmási II. számú fogászati körzetben a lakosság ( Bácsalmáson az érintett körzetben a  felnőtt, Mátételkén a  teljes lakosság, tehát vegyes praxis)    fogászati egészségügyi alapellátás biztosítását, a szolgálat működtetését. 

 a felnőtt lakosság fogászati egészségügyi alapellátás biztosítását, a szolgálat működtetését. 

Megbízó tájékoztatja Megbízottat, hogy az ellátási területből Mátételke bármikor kiválhat, Mátételkei  Önkormányzat Képviselő-testületének döntése szerint. Tekintettel arra, hogy e változás lehetőségéről a szerződés megkötések előtt tájékoztattuk a Megbízottat Mátételke kiválása esetén Megbízottat a körzet területének módosításából eredően kártalanítási kötelezettség nem terheli.  

3.) A személyes ellátásra kötelezett orvos: Dr. Peret Adrian Dumitru (sz. Nagyvárad, 1967.10.08. anyja neve: Dumitriu  Cornélia, oklevél szám 378, képesítés: fogorvos, fogorvosok alapnyilvántartásában A/79417. sorszámú,  pecsétszám: 79417, a Magyar Orvosi Kamara tagja, praxisjoggal rendelkezik), aki , mint egészségügyi egyéni vállalkozó egészségügyi tevékenységét vállalkozása  nevében és felelősségére végzi.

4.) Megbízottat ügyeletben való részvételi kötelezettség nem terheli. 

5.) A Megbízott a helyettesítéséről és a helyettes díjazásáról maga gondoskodik. 

Megbízott helyetteseként: Dr. Bokros Valériát / orvosi dipl. száma: F-3/l98l.O.E.sz., szakorvosi bizonyítvány száma: 9l/l987 (fog és szájbetegségek), Orvosok Országos Nyilvántartásában 37966 szám alatt szerepel. Nevezett a Magyar Orvosi Kamara tagja. / jelöli meg. A helyettesítés helye: Bácsalmás, Hősök tere 14.sz. alatti fogászati rendelő.

6.) Megbízott a fogorvosi feladatokat asszisztens közreműködésével végzi, díjazásáról Megbízott gondoskodik.  Az asszisztens helyettesítéséről és a helyettes díjazásáról Megbízott gondoskodik. Asszisztensként és az asszisztens helyetteseként csak olyan személy alkalmazható, aki megfelel e feladatkörre előírt személyi feltételeknek.  

7.) Megbízott fogászati alapellátási tevékenységét a mindenkor hatályos jogszabályi, szakmai és szakhatósági rendelkezéseknek megfelelően és az etikai magatartásra irányadó egyéb normák betartása mellett teljesíti. Vezeti a jogszabályokban előírt nyilvántartásokat és eleget tesz jelentési kötelezettségeinek. 

8.). A kötelező rendelési idő heti 30 óra, a rendelés helye: Bácsalmás, Gr. Teleki u. 12. sz. alatti fogászati rendelő. 

9.) A Megbízott köteles az önkormányzatnak írásban bejelenteni, ha magánrendelést is tart. A rendelési idő kifüggesztésekor a magánrendelés és az OEP által finanszírozott rendelési időt jól láthatóan el kell különíteni, ezen elkülönítést a páciensek részére egyértelművé  kell tenni.

10.) Megbízott bácsalmási II. számú fogászati szolgálat működtetéséhez Megbízottnak)térítésmentesen  használatba adja a Megbízó tulajdonát képező Bácsalmás, Gr. Teleki u.  12. szám alatti ingatlanban lévő fogorvosi rendelőt és az ahhoz kapcsolódó egyéb helyiségeket. Megbízó a rendelőben lévő berendezési tárgyakat, orvosi műszereket, szakmai fogyóeszközöket ( a szakmai minimumfeltételeknek megfelelően) a Megbízó használatába adja. Az eszközök átadásáról leltárt kell készíteni. 

11.) Megbízott kötelezettséget vállal arra, hogy részt vesz a részére használatra átadott eszközök leltározásában, melynek módját a Megbízó leltározásra vonatkozó szabályzata tartalmazza. A szerződés felbontása, megszűnése esetén a leltár szerinti ingó és ingatlan vagyont Megbízott köteles rendeltetésszerű használatra alkalmas állapotban az önkormányzatnak visszaadni. A visszaadott tárgyakról leltárt kell felvenni. Az eszközök Megbízottnak történő használatba adását követően a gépek, eszközök karbantartása, pótlása,- a fogászati kezelőegység és kézi darabjai (turbina, könyök, egyenes darab, mikromotor szervizelési költségeit is beleértve- valamint a  fogászati anyagok beszerzésének költsége,  a nyilvántartást és adatszolgáltatást biztosító számítógépes program beszerzésével, karbantartásával kapcsolatos  költségek, az internetes szolgáltatás biztosítása és díja,  a rendelő és a kapcsolódó helyiségek működtetése során felmerülő rezsiköltségek a Megbízottat terhelik.   

12.) Megbízott a fogorvosi  szolgálat működtetését az Országos  Egészségbiztosítási Pénztárral kötött finanszírozási szerződése alapján folyósított összegből biztosítja. Megbízó nem nyújt közvetlen anyagi támogatást Megbízott részére a szolgálat működtetéséhez, fenntartásához. 

13.). A rendelő külső homlokzati részei karbantartásáról, felújításáról, valamint a falakban elhelyezkedő vezetékek és a központi fűtésrendszer teljes vagy részleges cseréjével járó munkák elvégzéséről Megbízó gondoskodik. 

14.)Megbízott kötelezettséget vállal arra, hogy

a./ tevékenységéről a Megbízó  felkérésére   írásos tájékoztatást ad a Megbízó részére,

b./ amennyiben tartozása és egyéb kötelezettség vállalása 60 napon belül nem kerültek kiegyenlítésre, erről haladéktalanul értesíti a Megbízót,

c./ gondoskodik a veszélyes hulladék gyűjtéséről és ártalmatlanításáról, 

d./ a feladat-ellátási szerződés  hatályba lépésének napjára rendelkezik a szolgálat működtetéséhez szükséges felelősségbiztosítási szerződéssel, Bács-Kiskun Megyei Kormányhivatal Bajai Járási Hivatala Népegészségügyi Osztálya által kiadott működési engedéllyel, és az egészségbiztosító szervvel megkötött finanszírozási szerződéssel.  

15.). A Megbízott tudomásul veszi, hogy:

a./ Megbízó jogosult a szerződésben vállalt kötelezettségek teljesítését ellenőrizni.  

     A folyamatos szakmai ellenőrzését a Bajai Járási Hivatal Népegészségügyi Osztálya látja      

     el.

b./ Megbízott a fogorvosi szolgálat működtetéséhez használatba adott rendelőépületben  a Megbízó jóváhagyása nélkül egyéb  egészségügyi vagy más tevékenységet nem folytathat.  

c) A használatba adott rendelőhelyiségben és a hozzátartozó egyéb helyiségekben bármilyen jellegű beruházást, átalakítást, felújítási és rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet. Önkormányzati engedély nélkül végrehajtott munkálatok esetében Megbízott köteles az eredeti állapot helyreállítására, a felmerülő károk megtérítésére. 

16.). A fogorvosi körzethez tartozó terület Önkormányzat általi egyoldalú módosítása miatt bekövetkezett Megbízottat ért kár esetén – kivéve Mátételke kiválását a körzetből - az Önkormányzat kártalanítási kötelezettséggel tartozik, amelynek megállapításánál figyelembe kell venni a szolgálat OEP által finanszírozása keretében kapott egy éves összeget. 

17.) A feladat-ellátási szerződés a- praxisengedély  megszerzésének és a finanszírozási szerződés megkötésének  feltételével-  2015. október 01. napjával lép hatályba. Szerződő felek  a feladat-ellátási szerződést  2015. október  01.  napjától  határozatlan időre  kötik.   

18.)  Jelen szerződés megszűnik: 

a) praxisengedély visszavonásával 

b) finanszírozási szerződés megszűnésével,

c) egyéb jogszabályban meghatározott esetekben 

19.) Jelen szerződés megszüntethető:

a) közös megegyezéssel,

b) Mindkét fél részéről írásban közölt 6 hónapos rendes felmondás útján. (A felmondási idő a bejelentés érkezését követő naptól kezdődik.) A felmondási idő alatt Megbízott köteles a szerződéstől eredő feladatait ellátni.

c) Megbízó részéről írásos indokolással, azonnali hatályú felmondással, ha a Megbízott 

ca) szerződésben vállalt kötelezettségeit írásbeli felszólításra sem teljesíti, vagy folytatólagosan megszegi a jogszabályban foglalt működésre vonatkozó előírásokat,

cb) önálló egészségügyi tevékenység végzésére való jogosultságát bármely okból elveszti.

cc)) Ha a Megbízott ellen súlyos szakmai, etika, vagy  büntetőjogi eljárás során jogerős elmarasztaló döntés született.

d) Megbízott részéről írásban közölt azonnali hatályú felmondással: 

da) ha a szolgáltató működéséhez szükséges feltételek olyan súlyosan hiányoznak, hogy az lehetetlenné tenné a feladat ellátását,

db) Ha a Megbízó a szerződés rendelkezéseit írásbeli felszólítás ellenére megszegi, ill. a szerződésellenes magatartást fa felszólítás ellenére tovább folytatja. 

20.)Jelen szerződés közös megegyezéssel módosítható. Szerződő felek írásban kezdeményezhetik a szerződés módosítását különösen  a finanszírozási feltételek, szakmai jogszabályok lényeges változása miatt, valamint egyéb bármelyik fél által lényegesnek ítélt körülmény megváltozása esetén. 

21.) Szerződő felek megállapodnak abban, hogy az esetlegesen felmerülő vitás kérdéseket elsősorban tárgyalás útján egyezség keretében fogják rendezni. 

22.).Jelen szerződésben nem szabályozott kérdésekben az egészségügyi, társadalombiztosítási jogszabályok, valamint a Polgári Törvénykönyv rendelkezései az irányadók. 

23.) A szerződő felek az szerződést elolvasás és értelmezés után, mint akaratukkal mindenben megegyezőt alulírott helyen és napon jóváhagyólag aláírták.  

Bácsalmás, 2015. ………..………….....

Megbízó képviseletében: 





Megbízott képviseletében

Németh Balázs              Horváth István 
         


 Dr.  Peret Adrian Dumitru 

polgármester               PBÜ mb. osztályvezető                    

egyéni vállalkozó fogorvos








l. melléklet
 Bácsalmási II. számú fogorvosi körzet:

B e l t e r ü l e t: 


Ady u. 


Alkotmány u.


Arany J. u. 


Árpád vezér u.


Backnang u.


Dobokai út


Dugonics u. 


Gr. Széchenyi u. 


Gr. Teleki u. 


Ifjúság u. 


József A. u. 


Juhász Gy. u.


Kálvária sor


Kishíd u. 


Kiss J. u. 


Korona u. 


Kölcsey u.


Köztársaság u. 


Kunbajai út


Mausz R. u.


Mártírok útja


Mélykúti út


Narancsik P. u.


Posta u.



Proletár u. 


Rákóczi F. u. 


Rózsa F. u. 


Rudics u. 


Sóstói út


Szabadság u. 


Szt. János u. 


Táncsics M. u. 


Toldi u.


13 Vértanú u


Vörösmarty sor

K ü l t e r ü l e t


Dobokanagyjárás


Kunbajapuszta


Óalmás


Őszőlők


Szászi telep


Teleki szőlők

M á t é t e l k e


közigazgatási területe

A képviselő-testület a 2015. szeptember 17-i zárt ülésén a következő határozatot hozta meg:

235/2015. (IX. 17.) Bácsalmás v. öh.

Horváth István József és társai eladók 
és Vida Sándor vevő adásvételi szerződése 
ügyében Vida Sándor vevő által benyújtott 
kifogás elbírálása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) Horváth István …………………………. sz., Katonáné Szűcs Katalin ……………………….. sz., Géczi Zoltán …………………….. sz., Horváth Nikolett,  ………………………….. sz., Horváth Béla …………………… sz., Horváth Simon ………………….. sz., Huszti István …………………………. sz., ………………………. sz., Diviaczky Józsefné ………………………………… sz., Huszti Tivadar …………………… sz., Horváth Györgyi ……………………….... sz., Kapusi Lászlóné …………………… sz., Hornjak Annamária ………………… sz. alatti lakosok, mint eladók és Vida Sándor ………………. sz. alatti lakos, mint vevő az ingatlan Bácsalmás külterület 0233/14 hrsz. alatt felvett  90 ha 4551 m2 területű, 2386,56 AK értékű, szántó művelési ágú földingatlannak az egészhez viszonyított 16878/1431948-ad részilletőségű földterületre 2015. február 20-án kötött adásvételi szerződés hatósági jóváhagyása ügyében a Magyar Agrár-, Élelmiszergazdasági és Vidékfejlesztési Kamara Bács-Kiskun Megyei Elnöksége (a helyi földbizottság feladatkörében eljárva) által 2015. 08. 18-án kiadott állásfoglalása ellen a vevő részéről benyújtott kifogást elfogadja és a jogügylet vonatkozásában kiadott kamarai állásfoglalást megváltoztatja az alábbiak szerint:

Bácsalmás Város Önkormányzatának Képviselő-testülete a tárgyban szereplő adás-vételi szerződés megkötését Vida Sándor …………………. sz. alatti lakos vevővel támogatja. 

A mező- és erdőgazdasági földek forgalmáról szóló 2013. évi CXXII törvénnyel összefüggő egyes rendelkezésekről és átmeneti szabályokról szóló 2013. évi CCXII törvény (a továbbiakban Fétv.) 103/A § (2) bekezdése szerint: „A képviselő-testület megváltoztatja a kifogással érintett állásfoglalást, ha annak kiadására a Földforgalmi törvény 23–25.§-ának megsértésével került sor, egyébként a kifogást elutasítja.
A Képviselő-testület álláspontja szerint a kamara állásfoglalását a mező,- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi törvény) 24. § (2) bekezdésének megsértésével adta ki, tekintettel arra, hogy a jogügyletet a Földforgalmi törvény 24. § (2) c) pont cb) alpontjának megfelelően érdemben nem értékelte, állásfoglalása részletesebb, alátámasztott indokolást, illetve bizonyítást nem tartalmaz, hanem arra hivatkozik, hogy „legjobb tudomása” szerint „a vevő elnyer olyan jogi helyzetet, amelynek révén elővásárlási jogát visszaélésszerűen gyakorolhatja. A megvásárolt részarány tulajdonokat nem műveli, művelteti.”

Vida Sándor vevő regisztrált földműves, illetőleg regisztrált családi gazdálkodó az érintett földeket földművelés céljából vásárolja meg, a földszerzéshez szükséges feltételekkel rendelkezik. A hatályos jogszabályok nem határozzák meg az indokolható gazdasági szükséglet nélküli, felhalmozási célú földszerzés fogalmát. 
A Képviselő-testület jelen határozata ellen a kézhezvételtől számított 30 napon belül a Bácsalmási Közös Önkormányzati Hivatal Jegyzőjénél beadandó, de a Kecskeméti Közigazgatási és Munkaügyi Bírósághoz (6001 Kecskemét, Pf.: 73.) címzett keresetlevél nyújtható be.

A jegyző a keresetlevelet az ügy irataival együtt öt napon belül felterjeszti a másodfokú közigazgatási határozatot hozó szervhez, amely azokat - a keresetlevélben foglaltakra vonatkozó nyilatkozatával együtt - tizenöt napon belül továbbítja a bírósághoz. Ha a keresetlevél a végrehajtás felfüggesztésére irányuló kérelmet is tartalmaz, a keresetlevelet és az ügy iratait az első fokon eljáró közigazgatási szerv három napon belül terjeszti fel a másodfokon eljáró közigazgatási szervnek, amely azt nyolc napon belül továbbítja a bírósághoz.
2.
A Képviselő-testület felkéri a jegyzőt, hogy a határozat közlésével kapcsolatos teendőket tegye meg.

Határidő: azonnal 

Felelős: Patocskai Ibolya jegyző 

Operatív felelős: Czinege Dénes hatósági ügyintéző

A határozatról értesül:

- kivonattal:
1. Németh Balázs polgármester 



2. Patocskai Ibolya jegyző



3. Horváth István PBÜ osztályvezető


4. Czinege Dénes hatósági ügyintéző

- levélben:
1. Vida Sándor (………………………)


2. Bács-Kiskun Megyei Kormányhivatal Földhivatala (6000 

Kecskemét, Fecske u. 25. − határozat, kifogás, kamarai állásfoglalás)



3. Nemzeti Agrárgazdasági Kamara Bács-Kiskun Megyei 
Szervezete (6000 Kecskemét, Tatár sor 6. sz.)
